Kaposvári posta

1700-as években Kaposváron mindössze három lovas tartotta a kapcsolatot a város és a legközelebbi postaállomás között. Majd sokáig egy magántársaság végezte a levelek szállítását Öreglak postaállomásról Kaposvárra.

1850-es évek elején létrejött a Sopront Péccsel összekötő postaút, mely Keszthelyen, Marcalin és Kaposváron át vezetett. Ezt követően indult meg a heti postakocsi járat Pestről Kaposvárra. 1850-ben Kaposváron királyi postahivatalt állítottak fel, amelynek postamestere Hőnig József volt. A posta a postavezető Fő utcai házának egy udvari szobájában működött. Hamarosan Kaposváron is megjelentek a hírközlés technikai vívmányai.

1880-as években elkezdték használni Kaposváron Bell Graham, amerikai tanár találmányát, a telefont. Elsőként Dzsida Mihály, a távírda főnöke létesített rajta kapcsolatot Péccsel. 1880-as évek közepén a városban már rendszeresen szerelt fel telefonokat és más „villanyos berendezéseket” Papp Mihály kaposvári iparos. Eleinte a távírda a postától külön volt kezelve.

1888-ban hozták létre a városban az egyesített kaposvári posta- és távírda hivatalt. A hivatal első vezetője Rimanóczy Géza, aki 18 éven keresztül állt a távírda élén.

1900-ban Németh István polgármester támogatásával a kereskedők mozgalmat indítottak a kaposvári telefonhálózat kiépítésének az érdekében.

1901 őszén megnyílt a városi távbeszélőközpont a főpostán. A következő években telefonállomást hoztak létre a kaposvári vasútállomáson.

1903-tól a királyi postahivatal a főtéren, az új városháza épületében működött. Ez a hely azonban rövid időn belül szűkössé vált. A mai Bajcsy-Zsilinszky utcában találtak alkalmas telket a posta számára.

1911-ben három kaposvári óvodába is telefont szereltek fel, hogy szükség esetén orvosi segítséget hívhassanak a kicsikhez.

1921-ben már megvolt a telek a Postapalota megépítéséhez. 1924-ben Mathiaskó Károly vezetésével, dr. Müller Pál és Bierbauer Virgil tervei alapján kezdték meg az építési munkálatokat. 1926 őszére készült el a Postapalota épülete, amely rendelkezett távírda hivatallal, telefonközponttal, hivatali helységekkel és lakásokkal.

1955. december 10-én kétezer előfizető befogadására alkalmas automata távbeszélő központot adtak át a kaposvári főposta épületében.

1969-ben automatizálták a postai távírót és telexmellék központ létesült. Továbbá újabb postahivatalok jöttek létre a városban. 1971-ben a vadászati világkiállítás idején a Kaposvártól délre fekvő Ropolyban, a zselici erdőnek a közepén is egy alkalmi posta nyílt.

 1980-as évek: jelentős változásokon ment át a Magyar Posta. Kaposváron átadták a megyeszékhely új telefonközpontját, rendőrségi segélykérő telefonokat helyeztek üzembe a város utcáin és Kaposfüredet is bekapcsolták a helyi távbeszélőrendszerben.

1990-es években Kaposváron jelentősen korszerűsítették a posta épületét, és szolgáltatásainak műszaki feltételeit. Megszűnt a Kádár-korban Kaposvárra is jellemző telefonínség.

1990-ben a Magyar Posta három felé oszlott, kivált a műsorszóró- és távbeszélő szolgálat. Megalakult a Magyar Távközlési Vállalat (MATÁV), a Magyar Műsorszóró szolgálat, és a Magyar Posta Vállalat.

1990 tavaszán Király Béla tábornok, a neves politikus, professzor és egykori jeles galambtenyésztő felavatta a Pannon Agrártudományi Egyetem Kaposvári Állattenyésztési Karán létrejött nemzetközi postagalamb teszttelepet biztos, ami biztos alapon.

1994-től neve Magyar Posta Részvénytársaság lett. 2006-tól pedig Magyar Posta Zártkörűen Működő Részvénytársaságként (Magyar Posta Zrt.) működik.

2009-ben modernizációjának méltatásaként World Mail Awards nemzetközi elismerésben részesült a Magyar Posta.2013-tól az Európai Unió szabályai szerint az egységes piac létrehozása érdekében Magyarországon is liberalizálták a postai szolgáltatásokat.

## Felhasznált források:

1. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
2. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
3. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
4. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
5. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
6. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
7. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
8. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
9. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
10. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
11. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
12. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
13. ↑ Balogh L. Krisztina, Nagy Zoltán: Kaposvár 300 : emelt fejjel - nyitott szemmel. Kvár. : KMJV Önk., 2013. p. 50-51.
14. ↑ Wikipedia - Magyar Posta Zrt. https://hu.wikipedia.org/wiki/Magyar\_Posta\_Zrt.
15. ↑ Wikipedia - Magyar Posta Zrt. https://hu.wikipedia.org/wiki/Magyar\_Posta\_Zrt.
16. ↑ Wikipedia - Magyar Posta Zrt. https://hu.wikipedia.org/wiki/Magyar\_Posta\_Zrt.
17. ↑ Wikipedia - Magyar Posta Zrt. https://hu.wikipedia.org/wiki/Magyar\_Posta\_Zrt.

## Weboldalak, online források:

* A Hungaricana e-gyűjteményében: https://tinyurl.hu/F0fH/
* KaposvárMost.hu portálon: https://kaposvarmost.hu/kereses?tag=posta
* Sonline portálon: https://www.sonline.hu/cimke/magyar-posta-zrt/
* Kapos.hu portálon: http://kapos.hu/cimkek/Posta
* Hivatalos honlap: https://www.posta.hu/
* http://74nullanulla.hu/videok/2016/06/20/kaposvar-1-es-posta-bemutatja-igy-csokkentsd-minimalisra-a-varakozok-szamat-10-mp-alatt.html
* https://24.hu/kozelet/2014/04/29/tobb-tizmillios-sikkasztas-egy-kaposvari-postahivatalban/

## A kaposvári postáról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/oikm/
* Könyvek, könyvrészletek könyvtárunk katalógusában: https://tinyurl.hu/dYKx/